Diari Oficial de la Generalitat Valenciana


Sumari del DOGV 5852, del 18-09-2008 (2008/10589)

RESOLUCIÓ de 5 de setembre de 2008, de la Conselleria d'Economia, Hisenda i Ocupació, per la que s'accepta la cessió gratuïta d'uns terrenys de 13.900 m² de superfície, situats a Dénia (Alacant), camí del Llavador, realitzada per l'ajuntament del dit municipi a favor de la Generalitat, per a ser destinats a l'IES "Maria Ibars".
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5852

Data del DOGV
:   18-09-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/10149


Data del document
:   05-09-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Dénia
    * transmissió de la propietat
    * cultura regional
    * propietat immobiliària

RESOLUCIÓ de 5 de setembre de 2008, de la Conselleria d'Economia, Hisenda i Ocupació, per la que s'accepta la cessió gratuïta d'uns terrenys de 13.900 m² de superfície, situats a Dénia (Alacant), camí del Llavador, realitzada per l'ajuntament del dit municipi a favor de la Generalitat, per a ser destinats a l'IES "Maria Ibars". [2008/10596]  
L'Ajuntament de Dénia, en sessió plenària realitzada el dia 3 de juny de 1993, 'va acordar la cessió gratuïta a la Generalitat del terreny de la seua propietat, de 13.900 m² de superfície, situat al camí del Llavador de la dita població.   
A proposta de la Conselleria d'Educació, es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a l'institut d'educació secundària "Maria Ibars" de Dénia, amb subjecció al que establix l'article 111 del Reglament de Béns de les Entitats Locals, en tindre l'immoble que se cedix la naturalesa jurídica de patrimonial.  
En conseqüència, basant-se en l'article 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Dénia del terreny que té 13.900 m² de superfície, situat al camí del Llavador de la dita població, que confronta: nord, resta de la finca matriu destinada a ampliació del camí del Llavador; sud, Faustino Casau Doménech; est, resta finca matriu hui avinguda de les Corts Valencianes, i oest, Sr. Far.  
Consta inscrita en el Registre de la Propietat de Dénia 1 al tom 315, llibre 157, foli 53, finca 14626, inscripció 1ª.  
Referència cadastral: 6007963KW9810C9474EV (part).  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Dénia, s'efectua amb la condició de destinar l'immoble a institut d'educació secundària, i amb subjecció al que disposa l'article 111 del Reglament de Béns de les Entitats Locals.   
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic educatiu i adscrit a la Conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 5 de setembre de 2008.- El conseller d'Economia, Hisenda i Ocupació i vicepresident segon del Consell: Gerardo Camps Devesa